Nyhedsbrev efterår 2023

# Hasle Jagtforening

D. 18. September 2023

Efteråret og jagtsæsonen nærmer sig, selvom at vejret pt siger noget andet. Det er en skøn tid vi gør i møde med spændende jagtmuligheder og gode kammeratskaber. Måske I allerede har været afsted?

# Nyt fra Formanden

Generelt er der ikke mange nyheder, men jeg vil alligevel lige give en status på sommerens aktiviteter. Der var som tidligere skrevet igen i år mulighed for at regulere rågeunger i Hasle, og der var da også nogle der benyttede sig af tilbuddet. Der er blev i alt skudt 79 rågeunger, hvilket ifølge skovfogeden er for lidt, og vi skal derfor finde en løsning for dette.

Henover sommeren har der været flugtskydning i samarbejde med Rutsker Jagtforening, og det er kørt problemfrit sommeren igennem. Det har igen i år været et hyggeligt tiltag, hvor vi især vægter hyggen højt. Der har generelt været et pænt fremmøde, men det er altid ønskeligt at se nye ansigter, så tøv endelig ikke med at dukke op. Og til sidst, en stor tak til dem som har lagt terræn til.

Dem af jer der med jævne mellemrum kigger på hjemmesiden, har formentlig opdaget et skriv vedr. en rabataftale. Jeg forhandlede i sommers en rabataftale til alle foreningens medlemmer, som giver jer 10% på køb via hjemmesiden [www.friluft.dk](http://www.friluft.dk) . Der ligger en rabatkode på hjemmesiden under Nyheder, og gør endelig brug af den hvis der er noget der kunne friste.

# Jagter i efteråret

Der har længe stået information om efterårets jagter på vores hjemmeside, men tilmeldingerne har ikke været så mange som håbet. Jeg håber derfor blot dette er en forglemmelse, men I kan sagtens nå det endnu.

**De tre jagter i år bliver:**

Fre. 27/10 - 2023  kl. 09.30  mødested: Hvide Hus

Fre. 17/11 - 2023  kl. 09.30  mødested: Rokkestenen

Lør: 16/12 - 2023  kl. 09.00  mødested: Hvide Hus

**Tilmelding til alle jagter senest d. 1. 10. 2023**

**Tlf. 20261401, eller på mail****Bjarne.sp@hotmail.com**

Frokosten indtages ved det Hvide hus, husk madpakke.

Jagtforeningen er vært med drikkelse.

På 3. jagt er der spisning på Hotel Herold, husk skiftesko.

Ammunition skovpatron - min. 3,5mm (dansk kal. 3).

Deltagelse koster 100,00 kr. pr. jagt.

# Generalforsamling 2024

Generalforsamlingen vil blive afholdt **onsdag d. 17. januar kl. 18.30 på Hotel Herold.** Der vil igen i år blive sørget for lidt snitter som vi kan hygge os med efter generalforsamlingen. En mere officiel indkaldelse til generalforsamling samt dagsorden vil blive sendt ud umiddelbart før afholdelse.

Skulle I have nogle forslag I ønsker til afstemning, så skal disse være bestyrelsen i hænde minimum 8 dage før generalforsamlingen.

Jeg håber på et godt fremmøde.

Skulle I fremadrettet have spørgsmål, undren eller ønsker, så tag gerne fat i mig.

Til sidst vil jeg blot ønske jer knæk og bræk derude.

**Venlig Hilsen**

**Thomas Anker, Formand**

**Ringebyvejen 9, 3700**

**Mail:** **Thomas-anker@hotmail.com**

**Tlf. 22924754**